《赠和龙妙空禅师》
唐代·王继勋

白面山南灵庆院，茅斋道者雪峰禅。只栖云树两三亩，

不下烟峰四五年。猿鸟认声呼唤易，龙神降伏住持坚。

谁知今日秋江畔，独步医王阐法筵。

作者简介：五代时闽国国君王审知从孙。为侍中，领泉州刺史。后纳款于南唐，且致书南唐威武节度使李弘义修好。弘义以泉州故隶威武军，怒其抗礼，遣兵相攻。时留从效为都指挥使，蓄异志，乃胁迫继勋归第，代领州事。遂破李弘义军，表闻于南唐。南唐召继勋归金陵。